CELEX: 32014D0860
Language: et
Date: 2014-12-01 00:00:00
Title: Nõukogu otsus 2014/860/ÜVJP, 1. detsember 2014 , millega muudetakse otsust 2012/173/ÜVJP ELi operatsioonide keskuse kasutuselevõtmise kohta Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks ning pikendatakse selle kehtivust

2.12.2014   
            
            
               ET
            
            
               Euroopa Liidu Teataja
            
            
               L 346/32
            
         NÕUKOGU OTSUS 2014/860/ÜVJP,
   1. detsember 2014,
   millega muudetakse otsust 2012/173/ÜVJP ELi operatsioonide keskuse kasutuselevõtmise kohta Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks ning pikendatakse selle kehtivust
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 9. detsembril 2013 vastu otsuse 2013/725/ÜVJP, (1) millega muudeti nõukogu otsust 2012/173/ÜVJP (2) ja pikendati selle kehtivust.
            
         
               (2)
            
            
               Kooskõlas ELi operatsioonide keskuse tegevuse läbivaatamise tulemustega tuleks kõnealuse keskuse volitusi pikendada 2016. aasta detsembrini. See jätab aega valmistada ette nimetatud keskuse koordinatsiooni ja planeerimisega seotud funktsioonide ja vahendite alalist üleminekut Euroopa välisteenistusele/ühise julgeoleku- ja kaitsepoliitika struktuuridele seoses Euroopa välisteenistuse tegevuse läbivaatamisprotsessiga, mida juhib liidu välisasjade ja julgeolekupoliitika kõrge esindaja, võttes nõuetekohaselt arvesse institutsioonilist raamistikku ja kohaldatavaid menetlusi. Puudub vajadus volituste täiendavaks pikendamiseks pärast sellist üleminekut. Euroopa välisteenistuses /ühise julgeoleku- ja kaitsepoliitika struktuuris loodaval uuel üksusel, mis tegeleb koordineerimise ja planeerimisega seotud tugifunktsioonide täitmisega, oleks seega erinev nimi, mis väljendab tema ülesannete laadi. Vahepeal peaks ELi operatsioonide keskusel olema suurem toetav roll tsiviil-/militaarkoordineerimisel ja -planeerimisel ning ta peaks võtma suurema geograafilise vastutuse Saheli piirkonna eest, ületamata olemasolevaid vahendeid ja ametikohtade arvu. Tegevuse geograafiline laienemine väljapoole Saheli piirkonda vajab eraldi kokkulepet poliitika- ja julgeolekukomitees.
            
         
               (3)
            
            
               Seetõttu tuleks otsust 2012/173/ÜVJP muuta ja selle kehtivust vastavalt pikendada,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/173/ÜVJP muudetakse järgmiselt.
   
               1)
            
            
               Pealkiri asendatakse järgmisega:
               .
            
         
               2)
            
            
               Artikli 1 lõige 1 asendatakse järgmisega:
               „1.   ELi operatsioonide keskus toetab ühise julgeoleku- ja kaitsepoliitika (ÜJKP) missioone EUTM Somalia ja EUCAP Nestor ning operatsiooni Atalanta Aafrika Sarvel ning ÜJKP missioone EUTM Mali, EUCAP Sahel Niger ja EUCAP Sahel Mali Saheli piirkonnas.”
            
         
               3)
            
            
               Artikkel 2 asendatakse järgmisega:
               „Artikkel 2
               Volitused ja ülesanded
               1.   ELi operatsioonide keskus toetab Aafrika Sarve ja Saheli piirkonna ÜJKP missioonide ja operatsioonide tegevuse planeerimist ja läbiviimist eesmärgiga suurendada ÜJKP tõhusust, ühtsust ja sünergiat mõlemas piirkonnas. ELi operatsioonide keskus hõlbustab nimetatud raamistikus teabevahetust, parandab koordineerimist ja tugevdab tsiviil-sõjalist sünergiat.
               2.   ELi operatsioonide keskus täidab järgmisi ülesandeid:
               
                           a)
                        
                        
                           kasutades oma sõjalisi ja planeerimisalaseid eksperditeadmisi, anda tsiviiloperatsioonide ülemale otsest abi Aafrika Sarve ja Saheli piirkonna tsiviilmissioonide tegevuse planeerimiseks ja läbiviimiseks;
                        
                     
                           b)
                        
                        
                           anda abi Aafrika Sarve ja Saheli piirkonna sõjaliste missioonide ja operatsioonide ülematele;
                        
                     
                           c)
                        
                        
                           toetada kriisiohjamise ja planeerimise direktoraadi taotlusel nimetatud direktoraati Aafrika Sarvel ja Saheli piirkonnas läbi viidavate ÜJKP missioonide ja operatsioonide strateegilisel planeerimisel;
                        
                     
                           d)
                        
                        
                           hõlbustada vastavate ÜJKP missioonide ja operatsioonide ning Brüsselis asuvate struktuuride vahelist koostööd. Malis ja Somaalias elluviidavate väljaõppe ja varustamise katseprojektide puhul võib ELi operatsioonide keskus anda kasulikku tuge funktsionaalsele koordineerimismehhanismile, võttes arvesse oma rakenduskava;
                        
                     
                           e)
                        
                        
                           hõlbustada koordineerimist ja parandada sünergiat Aafrika Sarve ÜJKP missioonide vahel Aafrika Sarve jaoks kavandatud strateegilise raamistiku kontekstis ning tihedas koostöös Euroopa Liidu eriesindajaga Aafrika Sarvel ja Euroopa Liidu erisaadikuga Somaalias;
                        
                     
                           f)
                        
                        
                           hõlbustada koordineerimist ja parandada sünergiat Saheli piirkonna ÜJKP missioonide vahel Saheli piirkonna jaoks kavandatud strateegilise raamistiku kontekstis ning tihedas koostöös Euroopa Liidu eriesindajaga Sahelis.
                        
                     3.   Volituste ja ülesannete rakendamist täpsustatakse rakenduskavas, mis esitatakse poliitika- ja julgeolekukomiteele läbivaatamiseks.”
            
         
               4)
            
            
               Artiklit 3 muudetakse järgmiselt:
               
                           a)
                        
                        
                           lõiked 1 ja 1a asendatakse järgmisega:
                           „1.   Nõukogu volitab poliitika- ja julgeolekukomiteed tegema kooskõlas aluslepingu artikliga 38 otsuseid ELi operatsioonide keskuse juhataja nimetamise kohta.”;
                     
                           b)
                        
                        
                           lõige 4 asendatakse järgmisega:
                           „4.   ELi operatsioonide keskuse juhataja vastutab ELi operatsioonide keskusele tsiviiloperatsioonide ülema, Aafrika Sarve ja Saheli piirkonna operatsioonide ja missioonide ülemate ning kriisiohjamise ja planeerimise direktoraadi poolt esitatud taotlustele vastamise eest. Ta tagab ELi operatsioonide keskuse nõuetekohase toimimise ja koordineerib selle suutlikkuse tõhusat kasutamist. Lõplik vastutus tegevuse planeerimist käsitlevate dokumentide ning missioonide ja operatsioonide läbiviimist käsitlevate otsuste eest on vastavalt tsiviiloperatsioonide ülemal ning asjaomaste Aafrika Sarve ja Saheli piirkonna operatsioonide ja missioonide ülematel.”;
                     
                           c)
                        
                        
                           lõige 5 asendatakse järgmisega:
                           „5.   ELi operatsioonide keskuse juhataja annab oma vastutusala piires korrapäraselt aru poliitika- ja julgeolekukomiteele ning vajaduse korral ELi sõjalisele komiteele.”
                        
                     
         
               5)
            
            
               Artiklit 4 muudetakse järgmiselt:
               
                           a)
                        
                        
                           lõige 1 asendatakse järgmisega:
                           „1.   ELi operatsioonide keskus koosneb liikmesriikide lähetatud isikkooseisu liikmetest ja ELSSi poolt eraldatud isikkooseisu liikmetest. Asjakohased Aafrika Sarve ja Saheli piirkonna sõjaliste missioonide ja operatsioonide kontakt- ja toetusüksused ühendatakse ELi operatsioonide keskusega, ilma et see piiraks kehtivate käsuliinide järgimist.”;
                     
                           b)
                        
                        
                           lõike 2 esimene lause asendatakse järgmisega:
                           „2.   ELi operatsioonide keskuse käsutusse antud isikkoosseisul peavad poliitika- ja julgeolekukomiteele esitatud rakenduskava alusel olema kõik keskuse volituste ja ülesannete rakendamiseks vajalikud sõjalised eksperditeadmised ning seda kontrollitakse korrapäraste ajavahemike tagant.”;
                     
                           c)
                        
                        
                           lõige 3 asendatakse järgmisega:
                           „3.   Kõik isikkooseisu liikmed peavad kinni nõukogu otsusega 2013/488/EL (3) sätestatud julgeolekupõhimõtetest ja -miinimumstandarditest.
                        
                     
         
               6)
            
            
               Artikkel 5 asendatakse järgmisega:
               „Artikkel 5
               Korraldus
               ELi operatsioonide keskuse struktuuri kujundamisel võetakse aluseks toetatavate ÜJKP missioonide ja operatsioonide vajadustele vastavad funktsionaalsed ja geograafilised ülesanded.”
            
         
               7)
            
            
               Artikkel 8 jäetakse välja.
            
         
               8)
            
            
               Artikli 9 teine lõik asendatakse järgmisega:
               „Seda kohaldatakse 23. märtsist 2012 kuni 31. detsembrini 2016.”
            
         Artikkel 2
   Käesolev otsus jõustub selle vastuvõtmise kuupäeval.
   
      Brüssel, 1. detsember 2014
      
         
            Nõukogu nimel
         
         
            eesistuja
         
         B. LORENZIN
      
   
   
      (1)  Nõukogu 9. detsembri 2013. aasta otsus 2013/725/ÜVJP, millega muudetakse otsust 2012/173/ÜVJP ELi operatsioonide keskuse kasutuselevõtmise kohta Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks ja pikendatakse selle kehtivust (ELT L 329, 10.12.2013, lk 39).
   
      (2)  Nõukogu 23. märtsi 2012. aasta otsus 2012/173/ÜVJP ELi operatsioonide keskuse kasutuselevõtmise kohta Aafrika Sarvel läbi viidavate ühise julgeoleku- ja kaitsepoliitika missioonide ja operatsioonide jaoks (ELT L 89, 27.3.2012, lk 66).
   
      (3)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).”